Diari Oficial de la Generalitat Valenciana


Sumari del DOGV 9546, del 03-03-2023 (2023/2144)

Extracte de la Resolució de 21 de febrer de 2023, del rector de la Universitat Politècnica de València, per la qual es convoca el nové concurs de fotografia «Instantànies de cooperació», amb l'objectiu de difondre, visibilitzar i reconèixer la participació de la comunitat universitària en els àmbits de la solidaritat i de la cooperació al desenvolupament.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9546

Data del DOGV
:   03-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2144


Data del document
:   21-02-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * distinció honorífica

Extracte de la Resolució de 21 de febrer de 2023, del rector de la Universitat Politècnica de València, per la qual es convoca el nové concurs de fotografia «Instantànies de cooperació», amb l'objectiu de difondre, visibilitzar i reconèixer la participació de la comunitat universitària en els àmbits de la solidaritat i de la cooperació al desenvolupament. [2023/2144]  
BDNS (identif.): 678478.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/678478).   
  
Primera. Objecte  
El Centre de Cooperació al Desenvolupament (CCD) de la Universitat Politècnica de València (UPV) convoca la setena edició del concurs fotogràfic «Instantànies de cooperació». L'objectiu d'aquest concurs és difondre, visibilitzar i reconèixer la participació de la comunitat universitària en els àmbits de la solidaritat i de la cooperació al desenvolupament.  
Les fotografies han d'abordar directament els temes del concurs des de dues modalitats diferenciades, atenint-se a les bases fixades pel CCD i que figuren a continuació.  
  
Segona. Quantia  
L'organització del concurs atorga tres guardons:  
- Un primer premi per cada modalitat, dotat amb 350 euros.  
- Un accèssit per cada modalitat. El Jurat tria un màxim de deu fotos per a la votació en les xarxes socials del Centre de Cooperació per al Desenvolupament. Així mateix, s'anunciarà l'obertura del període de votació i la seua duració. Els accèssits s'exposaran juntament amb les persones guanyadores del concurs i rebran un diploma oficial del CCD.  
  
Tercera. Persones destinatàries  
Pot participar en aquest concurs tota la comunitat universitària de la UPV (alumnat, PDI i PAS), com també les persones pertanyents al col·lectiu Alumni Plus UPV.  
  
Quarta. Termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana i acaba el dia 5 d'abril del 2023.  
  
València, 21 de febrer de 2023.- El rector de la Universitat Politècnica de València: José E. Capilla Romá.